b'\n_START_ARTICLE_\nDovrski beli klifi\n_START_PARAGRAPH_\nDovrski beli klifi so stene, ki so del angle\xc5\xa1ke obale ob Dovrskih vratih nasproti Francije. Stene so del gri\xc4\x8devja North Downs. Klifi segajo do 110 m visoko. Njihov presenetljivi videz je posledica krede s poudarjenimi progami \xc4\x8drnega kremena. Raztezajo se vzdol\xc5\xbe obale na dol\xc5\xbeini 13 km vzhodno in zahodno od mesta Dover v grofiji Kent, starodavnem in \xc5\xa1e vedno pomembnem angle\xc5\xa1kem pristani\xc5\xa1\xc4\x8du._NEWLINE_Klifi imajo veliko simbolno vrednost za Veliko Britanijo, saj so nasproti celinske Evrope na najo\xc5\xbejem delu Rokavskega preliva, od koder so v preteklosti pogosto grozili vdori in klifi so bili simbolni stra\xc5\xbearji. Dr\xc5\xbeavni sklad imenuje klife "ikona Britanije" z "belim krednim obrazom simbol doma in obrambe vojnega \xc4\x8dasa". Ker je bilo pre\xc4\x8dkanje pri Dovru glavna pot na celino pred letali, je bila bela \xc4\x8drta klifov tudi prvi ali zadnji pogled na Veliko Britanijo za potnike. V drugi svetovni vojni so tiso\xc4\x8di zavezni\xc5\xa1kih vojakov na majhnih ladjah v operaciji Dinamo do\xc5\xbeiveli prijeten pogled od pe\xc4\x8dine.\n_START_SECTION_\nLega\n_START_PARAGRAPH_\nKlifi so vzdol\xc5\xbe obale Anglije med pribli\xc5\xbeno 51\xc2\xb006\xe2\x80\xb2N 1\xc2\xb014\xe2\x80\xb2E in 51\xc2\xb012\xe2\x80\xb2N 1\xc2\xb024\xe2\x80\xb2E. Beli klifi so del gri\xc4\x8devja Kent Downs in razgla\xc5\xa1eni za obmo\xc4\x8dje izredne naravne lepote (Area of Outstanding Natural Beauty). Poleti leta 1940 so se novinarji zbrali na Shakespearjevem klifu in gledali zra\xc4\x8dne spopade med nem\xc5\xa1kimi in britanskimi letali v bitki za Britanijo. [6] Tu se Velika Britanija najbolj pribli\xc5\xbea celinski Evropi. \xc4\x8ce je jasen dan, so klifi dobro vidni s francoske obale._NEWLINE_Leta 1999 je Dr\xc5\xbeavni sklad na obmo\xc4\x8dju zgradil center za obiskovalce. Vhodno zgradbo so zasnovali arhitekti van Heyningen and Haward, v informacijskem centru z restavracijo je Dr\xc5\xbeavni sklad, prikazane so podrobnosti o lokalni arheologiji, zgodovini in pokrajini.\n_START_SECTION_\nGeologija\n_START_PARAGRAPH_\nKlifi so bili oblikovani ob istem \xc4\x8dasu kot Dovrska vrata, v ledenodobni poplavi._NEWLINE_Klifi so ve\xc4\x8dinoma iz mehke bele krede z zelo fino zrnato teksturo, sestavljeno predvsem iz kokolitov, plo\xc5\xa1\xc4\x8dic kalcijevega karbonata, ki so jih oblikovale kokolitofore, enoceli\xc4\x8dne planktonske alge, katerih okostja so se potopila na dno oceana v kredi in skupaj z ostanki bitij, ki so \xc5\xbeivela na dnu, oblikovala sedimente. Kremen in kvarc najdemo tudi v kredi.  Podobni beli klifi so tudi na danskih otokih M\xc3\xb8n in Langeland ter otoku R\xc3\xbcgen v Nem\xc4\x8diji. Kredni klifi na Alabastrni obali Normandije v Franciji so del istega geolo\xc5\xa1kega sistema kot ti v Dovru. Leta 2005 so v anketi Radio Times klife razglasili za tretje najve\xc4\x8dje naravno \xc4\x8dudo v Veliki Britaniji._NEWLINE_\xc4\x8celo klifov se zaradi vremenskih vplivov umika s povpre\xc4\x8dno hitrostjo 1 cm na leto, \xc4\x8deprav se ob\xc4\x8dasno lomijo tudi veliki kosi. To se je zgodilo leta 2001, ko je padel v preliv kos, velik kot nogometno igri\xc5\xa1\xc4\x8de.  Nadaljnji velik del je razpadel 15. marca 2012.  Obiskovalci morajo zato ostati dale\xc4\x8d od roba pe\xc4\x8dine.\n_START_SECTION_\nEkologija\n_START_PARAGRAPH_\nV pe\xc4\x8dinah gnezdijo razli\xc4\x8dne ptice, kot sta ledni viharnik (Fulmarus glacialis) in kolonija triprstih galebov (Rissa tridactyla).'